אילת מזר

אֵילַת מזר (10 בספטמבר 1956 – 25 במאי 2021) הייתה ארכאולוגית ישראלית, שהתפרסמה בעיקר בשורת גילויים חשובים של שרידים ארכאולוגיים מתקופת הבית הראשון בירושלים.

== ביוגרפיה ==
מזר הייתה בתו של אורי מזר, בנו של הארכאולוג המקראי ונשיא האוניברסיטה העברית לשעבר בנימין מזר, דודו של הארכאולוג פרופסור עמיחי מזר, אף הוא מהאוניברסיטה העברית.

מזר קיבלה את הדוקטורט שלה בארכאולוגיה מהאוניברסיטה העברית ב-1997.

אילת מזר מציגה את טביעת החותם של המלך [[חזקיהו לנשיא מדינת ישראל ראובן ריבלין]]
מזר כיהנה כחוקרת אורחת במכון לארכאולוגיה של האוניברסיטה העברית בירושלים ועבדה במכון שלם.

בין השנים 1986–1988 היא חידשה את החפירות בבית הקברות הדרומי שבאכזיב, בהן נחשפו קברים שלא נתגלו בעבר ובהם ממצאים פיניקיים רבים.

בקיץ 2005 היא חשפה את מבנה האבן הגדול בעיר דוד. על סמך התיארוך, המיקום והגודל, מזר העלתה את האפשרות כי המבנה שימש ארמונו של דוד המלך. התגלית זכתה לסקירה תקשורתית רחבה, בין השאר בגלל השערה זו ובגלל בולה (חותם) שנמצאה באתר הנושאת את השם יהוכל בן שלמיהו (דמות מקראית). ארכאולוגים אחרים הגיבו בהתרגשות לגבי הממצא, אך באופן זהיר יותר לגבי ההשערה שמדובר בארמונו של דוד.

בכנס "חידושים בחקר ירושלים" ה-13 באוניברסיטת בר-אילן שהתקיים בנובמבר 2007 הצהירה כי משלחתה גילתה קטעים מן החומה והמגדל הנזכרים בספר נחמיה. בריאיון להארץ חלק ישראל פינקלשטיין על הזיהוי והתיארוך.

ביולי 2008 מזר מצאה בולה שנייה במתחם מבנה האבן הגדול, הנושאת את שמו של גדליהו בן פשחור, המוזכר בתנ"ך ().

ב-2010 ד"ר אילת מזר הכריזה על חשיפת קטע חומה מסביב לעיר דוד המתוארך לדעתה לימי שלמה המלך, וכנראה נבנה על ידיו. אם התארוך נכון, ממצא זה עולה בקנה אחד עם המתואר במקרא.

ב-2015 מצאה משלחת בראשותה בולה עם טביעת חותמו של חזקיהו המלך באזור העופל. הייתה זו הפעם הראשונה שטביעת חותם של מלך ממלכי יהודה וישראל התגלתה באתרה בחפירה ארכאולוגית מדעית, ומשום כך היא נחשבת לממצא אמין.

מזר הייתה בין אישי הציבור שהקימו את הארגון הא-פוליטי "הוועד הציבורי למניעת הרס העתיקות בהר הבית", בו היו חברים אנשי רוח, אישי ציבור, ארכאולוגים, משפטנים ואנשי ביטחון. היא הייתה אחת הפעילות הבולטות בו.

מזר נפטרה ב-25 במאי 2021. התגוררה בירושלים והייתה אם לארבעה.

== ספרים שכתבה ==
* אילת מזר, מנזר הבתולות: התקופה הביזנטית, חפירות הר-הבית בירושלים, הוצאת האוניברסיטה העברית - אוניברסיטת בר-אילן, 1998
* אילת מזר, המדריך השלם לחפירות הר-הבית, הוצאת ליאור שרף הפצות, ירושלים: 2000. מהדורה מורחבת ומעודכנת: מדריך כרטא לחפירות הר-הבית, הוצאת כרטא, ירושלים: 2008
* אילת מזר, החפירות בעיר דוד 2005, הוצאת שהם, 2007

== מאמריה (רשימה חלקית) ==
===בעברית===
* מזר אילת, ביצורי ירושלים בימי דוד ושלמה, מחקרי יהודה ושומרון כ' (תשעא), 167-172, 2011
* מזר אילת, החפירות בראש גבעת עיר דוד ובעופל, 2010-2005, קדמוניות 140 (תשעא), 88-80, 2010
* מזר אילת, חפירות העפל בירושלים, 2009-2010, חידושים בארכאולוגיה של ירושלים וסביבותיה ד' (תשעא), 61-66, 2010
* מזר אילת, מנהגי הקבורה הפיניקיים באכזיב, קדמוניות 138 (תשע), 93-103, 2009

===באנגלית===
<div class="mw-content-ltr">
* 
*Mazar, Eilat (2004). The Phoenician Family Tomb N.1 at the Northern Cemetery of Achziv (10th-6th Centuries BCE). Sam Turner Expedition. Final Report of the Excavations (Cuadernos de Arquelogia Mediterranea 10), Barcelona.
*Mazar, Eilat (2003). The Phoenicians in Achziv, The Southern Cemetery. Jerome L. Joss Expedition. Final Report of Excavations 1988-1990 (Cuadernos de Arquelogia Mediterranea 7), Barcelona.
*
*
*
*Mazar, Eilat. with Mazar, B. (1989). "Excavations in the South of the Temple Mount". The Ophel of Biblical Jerusalem, Jerusalem.
</div>

== קישורים חיצוניים ==

* [https://web.archive.org/web/20071222022710/http://archaeology.huji.ac.il/news/visiting/eilatm/eilatm.html אילת מזר], אתר המכון לארכאולוגיה באוניברסיטה העברית
* [https://huji.academia.edu/EilatMazar אילת מזר] באתר Academia.edu
* 
* 
* 

=== הר הבית ===
* אילת מזר, [https://web.archive.org/web/20090105203404/http://www.therightroadtopeace.com/infocenter/Heb/EilatMazar-HarHabait.html הרס העתיקות בהר-הבית - בכיה לדורות], פורום מרכז אריאל מס' 20, 12 במרץ 2001
* אילת מזר, 19 ביוני 2000
* 
* 

=== מבנה האבן הגדול ===
* 
* 
* 
* [http://www.huji.ac.il/cgi-bin/dovrut/dovrut_search.pl?mesge126690966505872560 ארכאולוגית מהאוניברסיטה העברית חשפה את חומת ירושלים מימי הממלכה המאוחדת], אתר האוניברסיטה העברית, 23 בפברואר 2010

==הערות שוליים==

קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:חופרים בעיר דוד
קטגוריה:חברי הוועד הציבורי למניעת הרס העתיקות בהר הבית
קטגוריה:סגל מרכז שלם
קטגוריה:משפחת בן-צבי
אילת
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ארכאולוגיות ישראליות
קטגוריה:מדענים ישראלים
קטגוריה:ארכאולוגים ישראלים
קטגוריה:ירושלים: אישים
קטגוריה:ישראליות שנולדו ב-1956
קטגוריה:ישראלים שנולדו ב-1956
קטגוריה:ישראליות שנפטרו ב-2021
קטגוריה:ישראלים שנפטרו ב-2021